Igitur quicumque de rebus ęcclesiarum Dei ad propriam utilitatem aliquid commutare vult, oportet ut inter emptores et possessores concamiacio scripture testimonio confirmetur. Convenit ergo, ut Gotescalcus quidam daret petiolam de vinea, que est sita in pago Oscarense, in fine Longoviana, seu in villa Patriniaco; et terminat ipsa vinea, de uno latus, Fuscardus tenet; de alio latus, Despectus tenet; in ambis frontibus, strada publica pergit; et habet in longum perticas agripedales XXX, et per transversum, perticas II: infra istas terminationes vel perticationes, ad integrum, partibus Bertilonis, corepiscopi et abbatis, vel cunctę congregationis sancti Benigni ad proprium recipiendum. Similiter, e contra, dederunt Bertilo, corepiscopus et abba, et cuncta congregatio sancti Benigni partibus Gotiscalco masellum cum vinea, qui est situs in pago Oscarinse, in villa Visiniacense; qui terminat, de ambis lateribus, Deodatus tenet; de uno fronte, terra sancti Benigni; in alio fronte, strada publica pergit; et habet in longum perticas agripedales XVIII et pedes II; in uno fronte, perticas V et pedes VIIII; in alio vero fronte, perticas IIII et pedes XI: infra istas terminationes vel perticationes, totum ad integrum. Et repromittunt inter se unusquisque contra pari suo, de hoc quod accepit, quod nullam calumniam nec dicere, nec repetere debeat; quod si fecerit, inferat pars parti custodi in duplum tantum quantum ipsa terra eo tempore meliorata valuerit et auri untias II componat; et hęc commutacio inter ipsos facta omni tempore firma et stabilis permaneat, stipulatione subnixa. Actum Divion, in atrio sancti Benigni, publice. Signum Gotescalco, qui hanc commutationem fieri et firmare rogavit. S. Addane, uxoris suę. S. Radulfi et Gotescalci, filiorum ejus. S. Eptagio. S. Sichelmi. S. Teduini. S. Silvani. Ego Vulfardus, monacus atque diaconus, scribsi et subscripsi, datavi mense aprili, anno XXXIIII regni Karoli regis.